*Blahoprajný telegram prezidentky Slovenskej republiky Zuzany Čaputovej*

*prezidentovi Portugalskej republiky Marcelovi Rebelo de Sousovi*

*pri príležitosti znovuzvolenia do funkcie prezidenta Portugalskej republiky (24. 1.)*

Bratislava 25. januára 2021

Vážený pán prezident,

v mene občanov Slovenskej republiky, ako aj v mene svojom, Vám srdečne blahoželám k znovuzvoleniu do funkcie prezidenta Portugalskej republiky. Prajem vám veľa úspechov pri napĺňaní Vášho zodpovedného a náročného poslania.

Slovensko a Portugalsko spájajú tradične priateľské vzťahy umocnené našim spoločným členstvom v Európskej únii a Severoatlantickej aliancii. Verím,   
že ich spoločne budeme naďalej rozvíjať a prehlbovať na prospech občanov oboch našich štátov.

Vážený pán prezident, svet dnes čelí viacerým výzvam, vrátane akútnej zdravotníckej, sociálnej či ekonomickej krízy. V tomto zložitom období Vám občania Portugalska v prezidentských voľbách vyjadrili veľkú dôveru. Prajem Vám a celému ľudu Vašej krajiny veľa úspechov, šťastia a pevné zdravie.

S úctou,

|  |
| --- |
| Zuzana Čaputová  prezidentka Slovenskej republiky |

Jeho Excelencia

Marcelo Rebelo de Sousa

prezident Portugalskej republiky

Lisabon